آمریکا ساوونما ناظیرلیگی (پنتاگون)'دان، سوریه‌نین رقه شهری اوچون عملیات تاریخی گلدی.
پنتاگون سؤزچوسو پیتر کوک، رقه‌نین ترور تشکیلاتی داعشدن قورتاریلماسی عملیاتی‌نین موصول‌داکیله عینی واخت‌لی سوره‌جگی مساژی وئره‌رک؛
"رقه‌نی قورتارما عملیاتی هفته‌لر ایچینده باشلایا‌جاق." دئدی.
ساوونما ناظیرلیگی سؤزچوسو کوک، پنتاگون‌داکی گونده‌لیک مطبوعات کونفرانسیندا حاضیرلیق‌لاری داوام ائدن رقه عملیاتینا باغلی قیمتلندیرمه‌لر ائتدی.
کوک، آمریکا لیدرلیگین‌دکی داعش علیهداری کوالیسیونون هم موصول هم ده رقه اوزرین‌دن تشکیلات اوستون‌دکی باسقینی آرتیرماغی پلانلاشدیردیغینی و بونون اوچون رقه عملیاتی‌نین قیسا زامان ایچینده باشلایاجاغینی وورغولادی.
"داعش اوزرین‌دکی باسقی قورومامیز لازیم و بو وضعیت، رقه‌نین تمیزلنمه‌سینه قیسا زاماندا باشلاماغی دا ایچه‌ریر." ایفاده‌لرینی ایستیفاده کوک، اوّل شهرین قوشادیلاجاغینی، سونرا بعضی نیظامی آددیم‌لارین آتیلاجاغینی و سون اولا‌راق رقه‌نین قورتاریلماسی عملیاتی‌نین باشلایاجاغینی بیلدیردی.
پتر کوک، رقه عملیاتییلا علاقه‌دار تورکیه‌نین قاتقی‌سی‌نین و یا رولونون نه اولا بیله‌جگی شکلین‌دکی سوال‌لارا جواب وئررکن "تورکیه ده داخیل اولماقلا بوتون کوالیسیون قروپلاری‌نین قاتقی‌لاری‌نین قارشی‌لیق‌لی موذاکیره ایله بلیرلنبیله‌جگی" قیمتلندیرمه‌سینی ائتدی.
آنکارا ایله واشینگتون آراسین‌داکی دانیشیق‌لارین داوام ائتدیگینی وورغولایان اسپیکر، رقه‌نین قورتاریلماسی عملیاتی اوچون ایکی موتتفیق اؤلکه آراسیندا یاخین بیر امکداش‌لیق اولدوغونو ایفاده ائتدی.
